พระราชกฤษฎีกาจัดตั้งเทศบาลเมืองนครปฐมจังหวัดนครปฐมพุทธศักราช ๒๔๗๘ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๒๐สิงหาคม พุทธศักราช ๒๔๗๘)น.อ. อาทิตย์ทิพอาภาร.น.เจ้าพระยายมราชพล.อ. เจ้าพระยาพิชเยนทรโยธินตราไว้ ณ วันที่๗ ธันวาคม พุทธศักราช ๒๔๗๘เป็นปีที่ ๒ในรัชกาลปัจจุบันโดยที่เห็นสมควรจัดเขตชุมนุมชนซึ่งมีสภาพเป็นสุขาภิบาลเมืองนครปฐมให้มีฐานะเป็นเทศบาลเมืองคณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัวอาศัยอำนาจตามความในมาตรา ๔๒ วรรค ๑ และวรรค ๓ แห่งพระราชบัญญัติจัดระเบียบเทศบาล พ.ศ.๒๔๗๖ จึงให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้ให้เรียกว่า พระราชกฤษฎีกาจัดตั้งเทศบาลเมืองนครปฐมจังหวัดนครปฐม พุทธศักราช ๒๔๗๘มาตรา ๒[๑] ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา ๓ให้จัดเขตชุมนุมชนในบรรดาตำบลอันเป็นที่ตั้งศาลาว่าการ จังหวัดนครปฐม ตามเขตที่กำหนดไว้ในมาตรา๔ ขึ้นเป็นเมือง มีฐานะเป็นเทศบาลเมืองมีนามว่า เทศบาลเมืองนครปฐมจังหวัดนครปฐมมาตรา ๔ ให้กำหนดเขตเทศบาลเมืองนครปฐม จังหวัดนครปฐมไว้ดังนี้ คือ ด้านเหนือตั้งแต่หลักเขตหมายเลขที่ ๑ซึ่งอยู่ห่างจากศูนย์กลางของทางรถไฟที่ปลายเขตพระราชวังสนามจันทร์ด้านตะวันตก ๑๕๐เมตร เลียบขนานกับทางรถไฟหลวงไปจนถึงหลักเขตหมายเลขที่ ๒ซึ่งตั้งอยู่ห่างจากปากห้วยจระเข้ ๑๕๐ เมตร และห่างจากหลักเขตหมายเลขที่หนึ่ง ๔๒๐๕เมตรด้านตะวันออกจากหลักเขตหมายเลขที่ ๒ เป็นเส้นตรงไปทางทิศใต้ถึงหลักเขตหมายเลขที่ ๓ซึ่งตั้งอยู่บนฝั่งคลองเจดีย์บูชาฟากเหนือตรงที่คลองเจดีย์บูชากับคลองห้วยจระเข้พบกันจากหลักเขตหมายเลขที่๓ เป็นเส้นตรงไปทางทิศใต้ข้ามคลองเจดีย์บูชาจดฝั่งคลองห้วยจระเข้ฟากตะวันตกแล้วเลียบฝั่งคลองห้วยจระเข้ไปทางทิศใต้ข้ามถนนเทศาที่สะพานห้วยจระเข้ถึงหลักเขตหมายเลขที่ ๔ ซึ่งอยู่ห่างจากขอบถนนเทศาด้านใต้ ๒๐๐ เมตรด้านใต้จากหลักเขตหมายเลขที่ ๔ เป็นเส้นขนานไปกับถนนเทศาด้านใต้ห่างจากขอบถนนเทศาด้านใต้๒๐๐ เมตร จนถึงหลักเขตที่ ๕ ที่มุมตะวันออกเฉียงเหนือของกำแพงเรือนจำจากหลักเขตหมายเลขที่๕ หักเป็นมุมฉากไปทิศใต้ ๑๘๐ เมตร เป็นที่ตั้งหลักเขตหมายเลขที่ ๖จากหลักเขตหมายเลขที่๖ เป็นเส้นตรงไปทางทิศตะวันตก ขนานไปกับแนวถนนขวาพระตอนกลาง ห่างจากขอบถนนขวาพระด้านใต้๒๐๐ เมตร ถึงเขตหมายเลขที่ ๗ ซึ่งอยู่ห่างจากหลักเขตที่หก ๖๒๒ เมตรจากหลักเขตหมายเลขที่๗ เป็นเส้นตรงตั้งฉากไปทางทิศเหนือ ถึงหลักเขตหมายเลขที่ ๘ซึ่งอยู่ห่างจากปลายถนนราชวิถีตรงสามแยกของขอบด้านใต้ ๑๒๐ เมตรจากหลักเขตหมายเลขที่๘ เป็นเส้นขนานไปกับแนวถนนราชวิถีและห่างจากขอบด้านใต้ของถนนราชวิถี ๑๒๐ เมตรถึงหลักเขตหมายเลขที่ ๙ ซึ่งอยู่ทางทิศตะวันตกและห่างจากหลักเขตหมายเลขที่แปด ๑๙๒๘เมตรด้านตะวันตกจากหลักเขตหมายเลขที่ ๙ เป็นเส้นตั้งฉากไปทางทิศเหนือจดหลักเขตหมายเลขที่ ๑ดังปรากฏในแผนผังท้ายพระราชกฤษฎีกานี้ตามเส้นแนวเขตดังกำหนดไว้ในวรรคก่อนให้มีหลักย่อยปักไว้เป็นระยะ เพื่อแสดงแนวเขตด้วยตามควรมาตรา ๕ที่ดินหรือโรงเรือนสิ่งปลูกสร้างของผู้ใดเหลื่อมล้ำเข้ามาในเส้นเขตที่กำหนดไว้ในมาตรา๔ แม้แต่ส่วนหนึ่งส่วนใด ให้ถือว่าที่ดินซึ่งติดต่อเป็นผืนเดียวกันนั้นหรือโรงเรือนสิ่งปลูกสร้างนั้น ๆ อยู่ในเขตเทศบาลเต็มทุกส่วนมาตรา ๖ ให้โอนบรรดาทรัพย์สินตลอดจนสิทธิและหน้าที่ของสุขาภิบาลเมืองนครปฐมเป็นของเทศบาลเมืองนครปฐม จังหวัดนครปฐม ตามมาตรา ๖๔แห่งพระราชบัญญัติจัดระเบียบเทศบาล พ.ศ. ๒๔๗๖มาตรา๗ ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชกฤษฎีกานี้ผู้รับสนองพระบรมราชโองการ(ตามมติคณะรัฐมนตรี)พระยานิติศาสตร์ไพศาลย์รัฐมนตรี[เอกสารแนบท้าย]๑.แผนผังเขตเทศบาลเมืองนครปฐม(ดูข้อมูลจากภาพกฎหมาย)ศรินรัตน์/จัดทำ๑๔ พฤษภาคม ๒๕๖๓ปาจรีย์/ตรวจ๒๑ ตุลาคม ๒๕๖๓[๑] ราชกิจจานุเบกษาเล่ม ๕๒/-/หน้า ๑๖๖๖/๑๐ ธันวาคม ๒๔๗๘